13. ΝΟΜΟΣ 5277 της 10/14 Αυγ. 1931 Περί κυρώσεως της από 3 Μαΐου 1931 συμβάσεως περί τροποποιήσεως των ν. 4332 και 4454 περί κυρώσεως των από 27 Ιουν. 1929 και 9 Δεκ. 1929 συμβάσεων μεταξύ Ελληνικού Δημοσίου και Εθνικής Τραπέζης της Ελλάδος. Άρθρον πρώτον.-(Κυρούται η από 3 Μαΐου 1931 σύμβασις, δι’ ης τροποποιούνται τα άρθρ. 1,7-16,19, 24-26, 28-32, 34 και ερμηνεύονται τα άρθρ. 8 παρ. 1 και 34 του καταστατικού της Αγροτικής Τραπέζης της Ελλάδος, ανωτ. αρ. 5). Άρθρον δεύτερον.-Δυνάμει της 7 παραγράφου του ν. 4454 (ανωτ. αρ. 6) επεκτείνονται και υπέρ της Εθνικής Τραπέζης της Ελλάδος δια τα χορηγούμενα και χορηγηθησόμενα υπ’ αυτής γεωργικά δάνεια τα υπέρ της Αγροτικής Τραπέζης της Ελλάδος υφιστάμενα προνόμια πρωτοπραξίας κλπ. του εδ. 1 του άρθρ. 8 του ν. 4332 (ανωτ. αρ. 5), προηγουμένης πάντως εν περιπτώσει συμπτώσεως των άνωθι προνομίων της Αγροτικής Τραπέζης της Ελλάδος, επιφυλασσομένης εν πάση περιπτώσει της ειδικής διατάξεως του άρθρ. 9 παραγρ. 5. Δια της υπό του παρόντος άρθρου αναφερομένης παραγρ.7 ν. 4454 προσετέθη διάταξις εις το άρθρ. 8 παράγρ. 1 περίπτ. δ΄ του καταστατικού της Αγροτικής Τραπέζης της Ελλάδος. 